**Kamena kuća**

Na obronku brežuljka s pogledom na hladnu Cetinu smjestila se stara kamena kuća. Nakrivila popločani krov kao djed svoju kapu dok iz malog dimnjaka dim veselo hrli u burino kolo. U blizini kuće, smjestilo se gumno pričajući o danima komušanja,vršenja i veselja na sijelima cura i momaka. Sve to gleda stara kuća i smješeći se prisjeća davnih dana.

Iz malih rupica i ulegnuća između klesanih stijena izrasta crkvina kao djedovi brci. Ispred drhtavih zamagljenih okana, u hladu stare loze odmaraju se umorni domaćini željni hladne vode iz starog bunara.

Ne predaje se stara kuća i sigurno će još mnogim naraštajima pričati o prošlim vremenima...

Iva Petričević 4.r.

Učiteljica voditeljica: Grozdana Filipović-Grčić

OŠ Ivana Mažuranića

21241 OBROVAC SINJSKI

Obrovac Sinjski 242/C

[os-han@os-imazuranica-obrovacsinjski.skole.hr](mailto:os-han@os-imazuranica-obrovacsinjski.skole.hr)

021/839 – 700